**Informatīvais ziņojums**

**par iepriekš neparedzētiem izdevumiem, kas radušies**

**Iekšlietu ministrijai 2013.gada pavasara plūdu un palu laikā,**

**un priekšlikumiem turpmākajai rīcībai.**

Informatīvais ziņojums sagatavots saskaņā ar Ministru prezidenta 2013.gada 10.maija rezolūcijas Nr.111-1/50 4.punktā doto uzdevumu, apkopojot no Iekšlietu ministrijas padotībā esošajām iestādēm, kas bija iesaistītas pretplūdu preventīvo, gatavības, reaģēšanas un seku likvidēšanas neatliekamo pasākumu veikšanā, saņemto informāciju.

Valsts ugunsdzēsības un glābšanas dienests 2013.gada pavasara palu un plūdu periodā (aprīlis, maijs) veica glābšanas darbus applūstošajās un plūdu apdraudētajās teritorijās, veicot preventīvos pasākumus, kas saistīti ar cilvēku, dzīvnieku un materiālo vērtību evakuāciju, applūdušo un plūdu apdraudēto teritoriju apsekošanu, ūdens atsūknēšanu no dzīvojamo ēku pagrabiem un applūdušajām teritorijām, atbalsta nodrošināšanu ledus spridzināšanas darbu laikā un atbalsta sniegšanu citu institūciju funkciju nodrošināšanai. Īstenojot minētos un citus pasākumus, Valsts ugunsdzēsības un glābšanas dienestam ir radušies iepriekš neparedzēti izdevumi 15 318 latu apmērā, no tiem atlīdzība darbos iesaistītajām amatpersonām (1.tabula) 12 481 lata apmērā un degvielas patēriņš (2.tabula) 2 837 latu apmērā.

1.tabula. Neparedzētie izdevumi amatpersonu atlīdzībai

|  |  |  |  |  |  |  |
| --- | --- | --- | --- | --- | --- | --- |
| Mēnesis | Amatpersonu ar speciālo dienesta pakāpi skaits | IKK 1141 Piemaksa par nakts darbu  (Ls) | IKK 1142 Samaksa par virsstundu darbu un darbu svētku dienās  (Ls) | IKK 1100 Atalgojums (Ls)-kopā | IKK 1210  Darba devēja valsts sociālās apdrošināšanas obligātās iemaksas  (Ls) | IKK 1000 Atlīdzība  (Ls)-kopā |
| Aprīlis | 77 | 638,62 | 8300,12 | 8938,74 | 2153,34 | 11092,08 |
| Maijs | 6 | 100,97 | 1017,82 | 1118,79 | 269,52 | 1388,31 |
| **Kopā:** | **83** | **739,59** | **9317,94** | **10057,53** | **2422,86** | **12480,39** |

2.tabula. Neparedzētie izdevumi degvielas patēriņam

|  |  |  |
| --- | --- | --- |
| Reģions | Degvielas patēriņš  (litri) | Summa  (Ls) |
| Vidzeme | 534,32 | 491 |
| Latgale | 531,65 | 460 |
| Rīgas pilsēta | 1584,33 | 1370 |
| Zemgale | 595,57 | 516 |
| **Kopā:** | **3245,87** | **2837** |

Valsts robežsardzei neparedzētie izdevumi plūdu periodā (3.tabula) radušies, izmantojot helikopterus plūdu skarto teritoriju apsekošanai, iesaistot plūdu pārvaldīšanas pasākumos personālu un autotransportu, kā arī, lai novērstu plūdu izraisītos infrastruktūras bojājumus (tiltiņu, laipu un robežzīmju atjaunošana, robežstabu pamatnes nostiprināšana). Kopējie izdevumi ir 18 465 lati, no tiem Valsts robežsardzes Aviācijas pārvaldei – 2 007 lati, Valsts robežsardzes Daugavpils pārvaldei – 16 458 lati.

3.tabula.Valsts robežsardzes neparedzētie izdevumi

|  |  |  |  |
| --- | --- | --- | --- |
| Nr.  p.k. | Izdevumu mērķis | Paskaidrojums pa pozīcijām | Summa  (Ls) |
| 1. | Lidojuma stundu skaits | 18.04.2013.(YL-HMF) – 1 st. 40 min. 19.04.2013.(YL-HMQ un YL-HML) – 6 st. 55 min. 19.04.2013.(YL-HMQ) – 3 st. 10 min.  Kopā: 11 st.45 min. |  |
| 2. | Helikopteru patērētās degvielas daudzums | 18.04.2013. – 143 kg (0,77 Ls/kg = 110,11 Ls ar PVN) 19.04.2013. – 828 kg (0,77 Ls/kg = 637,56 Ls ar PVN) 19.04.2013. – 210 kg (0,77 Ls/kg = 161,70 Ls ar PVN)  Kopā: 1181 kg | 909,37 |
| 3. | Gaisa kuģu amortizācija | AB206B (YL-HMF) =6194,92/30x1 dienas =206,50 Ls;  AB206B (YL-HMQ) =2480,32/30x2 dienas =165,35 Ls;  Agusta 109E (YL-HML) =20750,34/30x1 dienas =691,68 Ls | 1063,53 |
| 4. | Autotransporta izmantošana | FORD Transit DU7596 nobraukums – 318 km, patērētā degviela 38.16 l (34,12Ls);  FORD TRANSIT, GT 5109 nobraukums – 318 km, patērētā degviela 7.8 l (7,06Ls);  FORD TRANSIT, GP 4442 nobraukums – 18 km, patērētā degviela 2.16 l (1,81 Ls); Traktors AGROTRON -150, T5651 LT nobraukums – 7 m/st, patērētā degviela 113.4l (97,33 Ls). | 140,32 |
| 5. | Personāla iesaiste | Daugavpils pārvalde - 45 nostrādātās virsstundas – 318,18 Ls 109 nostrādātās stundas – 363,46 Ls | 681,64 |
| 6. | Robežstabu pamatnes nostiprināšana | Robežstaba Nr.13 pamatnes nostiprināšana - 4562,18 Ls Robežstaba Nr.48 pamatnes nostiprināšana - 4962,21 Ls | 9524,39 |
| 7. | Tiltiņu, laipu un robežzīmju atjaunošana | Tiltiņu atjaunošana (Rz.190; Rz.242; rz.246) - 527,66 Ls  Robežzīmju pamatņu atjaunošana (8 pamatnes) - 6,32Ls  Tiltiņu atjaunošana pāri Rusicas upei pie RZ155 un pie RZ161- 315,00 Ls  Krāsojuma atjaunošana robežzīmēm (Rz.182-191; 242; 241; 246; 254-258) - 49,68 Ls  Šķaunes RSN atbildības iecirkņa tiltiņu un laipu atjaunošana - 1697,32 Ls  Robežnieku RSN atbildības iecirkņa tiltiņu un laipu atjaunošana - 1090,00 Ls  Silenes RSN atbildības iecirkņa tiltiņu un laipu atjaunošana - 2459,58 Ls | 6145,56 |

Valsts policijas amatpersonas plūdu pārvaldīšanas pasākumu laikā sniedz atbalstu institūcijām, kas veic glābšanas darbus un iedzīvotāju evakuāciju, nodrošina sabiedrisko kārtību palu un plūdu skartajās teritorijās, nodrošina netraucētu speciālo dienestu transportlīdzekļu piekļuvi, nepieciešamības gadījumā – organizē evakuēto iedzīvotāju īpašuma apsardzi, taču neparedzētus izdevumus Valsts policijai pagājušajos plūdos tas nav radījis.

Sakarā ar informatīvajā ziņojumā minēto informāciju par neparedzētajiem izdevumiem, kas radušies 2013.gada pavasara plūdu un palu laikā, Iekšlietu ministrija izsaka šādus priekšlikumus:

1. Piešķirt Iekšlietu ministrijai 30 946 latus (tajā skaitā: Valsts ugunsdzēsības un glābšanas dienestam 12 481 latu (atlīdzībai) un Valsts robežsardzei 18 465 latus, no tā atlīdzībai – 682 latus), lai segtu izdevumus, kas radušies sakarā ar pretplūdu preventīvo, gatavības, reaģēšanas un seku likvidēšanas neatliekamo pasākumu veikšanu. Iekšlietu ministrijai sagatavot un līdz 2013.gada 18.jūnijam noteiktā kārtībā iesniegt izskatīšanai Ministru kabinetā Ministru kabineta rīkojuma projektu par līdzekļu piešķiršanu no valsts budžeta programmas „Līdzekļi neparedzētajiem gadījumiem”.

2. Pieņemt zināšanai, ka Valsts ugunsdzēsības un glābšanas dienesta neparedzētos izdevumus attiecībā uz degvielas patēriņu 2837 latu apmērā Iekšlietu ministrija var noteiktā kārtībā pieprasīt Ministru kabinetam no budžeta programmas „Līdzekļi neparedzētajiem gadījumiem”, ja 2013.gada beigās Valsts ugunsdzēsības un glābšanas dienestam nepietiek degvielas pamatfunkciju nodrošināšanai.

Iekšlietu ministrijas

valsts sekretāre I.Pētersone-Godmane

15.05.2013. 15:05

784

Ludbāržs 67219079

[maigurs.ludbarzs@iem.gov.lv](mailto:maigurs.ludbarzs@iem.gov.lv)

Nakurts, 67075817

[ivars.nakurts@vugd.gov.lv](mailto:ivars.nakurts@vugd.gov.lv)

Krilova 67075666

sandra.krilova@rs.gov.lv